Nafarroako Parlamentuko Mahaiak, 2020ko irailaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako gaurkotasun handiko galdera, birusaren lehen kutsatze-kolpean egoitza-eremuan egon zen kutsatu-kopuru handia saihesteko hartutako erabakiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko irailaren 7an

Lehendakaria: Unai Hualde Iglesias

GALDERAREN TESTUA

Navarra Suma (NA+) talde parlamentarioari atxikitako foru parlamentari José Javier Esparza Abaurrea jaunak gaurkotasun handiko honako galdera hau aurkezten du, Nafarroako Gobernuko lehendakariak ahoz erantzun dezan:

María Chivite lehendakariak elkarrizketa batean egin berri dituen adierazpenak kontuan hartuta, zeinetan aipatzen baitu COVID-19ak Nafarroan izan duen inpaktu izugarriaren erantzulea egoitza-sistema dela, uste al du Nafarroako Gobernuko lehendakariak Nafarroako Gobernuak beste erabaki batzuk har zitzakeela birusaren lehen kutsatze-kolpean egoitza-eremuan egon zen kutsatu-kopuru handia saihesteko?

Iruñean, 2020ko irailaren 7an

Foru parlamentaria: José Javier Esparza Abaurrea